EkBass/fiwiki-20250220-pages-articles huggingface dataset:
Woolworths

Woolworths on Australian suurin supermarketketju. Ketjun omistaa Woolworths Limited. Ensimmäinen Woolworthsin myymälä avattiin Sydneyn Imperial Arcadeen vuonna 1924, ja tällä hetkellä sillä on yhteensä 864 myymälää ympäri maailmaa. ==Muita Woolworths Limited myymälöitä== * Woolworths toimii yhä Victoriassa ja joissakin Victorian rajakaupungeissa nimellä Safeway. Vuodesta 2008 eteenpäin näitä on kuitenkin pikkuhiljaa muutettu Woolworthseiksi. * Tasmaniassa Roelf Vos- ja Purity Prior -myymäläketjut myytiin Woolworthsille ennen kuin niiden myymälät muutettiin Woolworthseiksi vuonna 2000. * Uudessa-Seelannissa Woolworths toimii Countdown-nimen alla. Se pyöritti myös Foodtownin ja Woolworthsin myymälöitä marraskuuhun 2011 asti, jolloin molempien ketjujen myymälät muuttuivat Countdowneiksi. ==Lähteet== Luokka:Australialaiset yritykset Luokka:Tavaratalot
Joe Salem (ampuja)

Joe Salem (; s. 29. syyskuuta 1960 Beirut) on libanonilainen ampuja. Hänen seuransa on Satra Shooting and Hunting Club. Salem kilpaili trapissa Sydneyn olympialaisissa 2000, joissa hän sijoittui 39:nneksi. Vuonna 2010 Aasian kisoissa hän voitti samassa lajissa pronssimitalin. == Lähteet == Luokka:Libanonilaiset ampujat Luokka:Vuonna 1960 syntyneet Luokka:Elävät henkilöt
Joe Salem

Joe Salem voi viitata ainakin seuraaviin: * Joe Salem, libanonilainen ampuja * Joe Salem, yhdysvaltalainen jalkapalloilija * Joe Salem, yhdysvaltalainen amerikkalaisen jalkapallon pelaaja
Meksikonhierakka

Meksikonhierakka (Rumex triangulivalvis) on monivuotinen hierakkalaji, jota esiintyy Pohjois-Amerikassa. Sen 40–100 senttimetriä korkeaksi kasvava varsi on tavallisesti pysty, mutkainen ja haarova. Lyhytruotisten lehtien lapa on pitkulaisen suikea ja lähes poimuton. Kukinto on leveästi haarova kerrannaisterttu. Hedelmäverhiön liuskat ovat leveän kolmiomaisia ja lähes ehytlaitaisia. Verhiön kolmella sivulla on pitkähkön muotoinen nystermä. Pähkylä on tummanruskea ja kaksi millimetriä pitkä. == Lähteet == * Hämet- Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Meksikonhierakka (Rumex triangulivalvis) * Kasviatlas 2021: Meksikonhierakka (Rumex triangulivalvis) Suomessa. Luokka:Hierakat
Keltareseda

Keltareseda (Reseda lutea) on kaksi- tai monivuotinen resedoihin kuuluva laji, jota esiintyy Euroopassa. Sen varsi on haarova ja kalju, 30–50 senttimetriä korkeaksi kasvava. Lehdistä useimmat ovat liuskaisia. Sivuliuskat ovat parittaisia ja muodoltaan tasasoukasta pitkulaiseen, päätöliuska on tavallisesti muita liuskoja leveämpi. Keltaresedan kukinto on latvaterttu, teriöt ovat vaaleankeltaisia. Kotahedelmä on tavallisesti pysty. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Kasviatlas: Keltareseda (Reseda lutea) Suomessa. * ITIS: Reseda lutea * United States Department of Agriculture (USDA): Reseda lutea * Flora of China: Reseda lutea Luokka:Resedat
Oscar Schmidt

Oscar Daniel Bezerra Schmidt (s. 16. helmikuuta 1958 Natal) on brasilialainen ammattilaisuransa lopettanut koripalloilija. Schmidt on historian kaikkien aikojen eniten pisteitä ammattitasolla tehnyt koripalloilija, sillä hän teki sekä maajoukkue- että seurajoukkuetasolla yhteensä 49 973 pistettä. Hän on olympialaisten kaikkien aikojen paras korintekijä 1 093 tehdyllä pisteellään, minkä lisäksi hän voitti olympialaisten pistetilaston kolmissa eri kisoissa. Schmidtin pelipaita on jäädytetty neljässä eri seurassa. Hänet valittiin FIBA Hall of Fameen vuonna 2010. == Lähteet == == Aiheesta muualla == *Virallinen kotisivu *Serie A:n pelaajaprofiili Luokka:Brasilialaiset koripalloilijat Luokka:Vuonna 1958 syntyneet Luokka:Elävät henkilöt
Tuoksureseda

Tuoksureseda (Reseda odorata) on yksivuotinen resedoihin kuuluva laji. Lajia esiintyy luontaisena Etelä-Euroopassa ja Pohjois-Afrikassa, lisäksi sitä käytetään myös koristekasvina. Tuoksuresedan siemeniä käytetään myös parfyymien valmistukseen. Tuoksuresedan varsi on haarova ja harvakarvainen, 20:stä 30:een senttimetriä korkeaksi kasvava. Lehtien lavat ovat muodoltan pitkulaisesta kapean vastapuikeaan ja ovat ehyitä tai kärkiosasta matalasti liuskaisia. Kukinto on latvaterttu, kukat ovat valkoteriöllisiä ja tuoksuvia. Kotahedelmä on nuokkuva. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. * Germplasm Resources Information Network (GRIN), Reseda odorata == Aiheesta muualla == *Kasviatlas: Tuoksureseda (Reseda odorata) *Puutarha.net: Tuoksureseda (Reseda odorata) *ITIS: Reseda odorata *United States Department of Agriculture (USDA): Reseda odorata *Flora of China: Reseda odorata Luokka:Resedat
Tarhakannusruoho

Tarhakannusruoho eli sirokannusruoho (Linaria incarnata) on kannusruohojen suvun laji, jota esiintyy Luoteis-Afrikassa. Lajia käytetään koristekasvina. Se on yksivuotinen kaljuvartinen ruoho, joka kasvaa 20:stä 50:een senttimetriä korkeaksi. Tarhakannusruohon kukinto on latvaterttu. Kukkien teriö on 18–22 millimetriä pitkä, pitkäkannuksellinen ja sinipunainen. == Lähteet == * Hämet- Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == *Kassu - Kasvien suomenkieliset nimet: Sirokannusruoho, tarhakannusruoho (Linaria incarnata) *ITIS: Linaria incarnata *United States Department of Agriculture (USDA): Linaria incarnata Luokka:Kannusruohot
Richard Šmehlík

Richard Šmehlík (s. 23. tammikuuta 1970 Ostrava, Tšekkoslovakia) on uransa lopettanut tšekkiläinen jääkiekkoilija, pelipaikaltaan puolustaja.Elite Prospects == Ura == === Seurajoukkueissa === Šmehlík aloitti uransa HC Vítkovicessa (silloiselta nimeltään TJ Vítkovice), jossa pelasi kolme kautta Tšekkoslovakian pääsarjassa, kaudet 1988–1989, 1989–1990 ja 1991–1992. Hän palasi joukkueeseen vielä 13 ottelun ajaksi Tšekin pääsarjan kaudella 1994–1995 NHL-kauden alun viivästyttyä työsulun vuoksi. Kauden 1990–1991 hän edusti Dukla Jihlavaa ja oli voittamassa kauden päätteeksi Tšekkoslovakian mestaruutta.Legends of Hockey Buffalo Sabres varasi Šmehlíkin vuoden 1990 NHL:n varaustilaisuuden viidennellä kierroksella, 97. varauvuorolla. Hän aloitti NHL:ssä kaksi vuotta myöhemmin ja edusti Sabresiä yhdeksän kautta, vuoteen 2002 asti. Kausista toisella (1993–1994) hän oli joukkueensa eniten pisteitä tehnyt puolustaja uransa ennätyspisteillä (41 tehopistettä, 14 maalia ja 27 syöttöpistettä, 84:ssä runkosarjaottelussa) ja kausista kuudennella (1998–1999) hän pääsi pelaamaan Stanley Cupin loppuotteluissa. Mestaruus meni Dallas Starsille otteluvoitoin 4–2. Kaudella 1995–1996 Šmehlík oli kokonaan pelaamatta polvivammasta johtuen. Heinäkuussa 2002 Šmehlík teki vapaana pelaajana sopimuksen Atlanta Thrashersin kanssa. Hän ehti pelasi joukkueessa 43 runkosarjaottelua, kunnes siirtyi maaliskuussa 2003, kesken kauden 2002–2003, New Jersey Devilsiin. Devils voitti kauden päätteeksi Stanley Cupin otteluvoitoin 4–3 Mighty Ducks of Anaheimia vastaan. Joukkue jätti käyttämättä Šmehlíkin sopimusoption kaudelle 2003–2004, minkä jälkeen hän ilmoitti pelaajauransa päättymisestä syyskuussa 2003. Šmehlík pelasi NHL-urallaan 644 runkosarja- ja 88 pudotuspeliottelua. Tehopisteitä hän teki runkosarjassa 195, 49 maalia ja 146 syöttöpistettä, ja pudotuspeleissä 15, maalin ja 14 syöttöpistettä. === Maajoukkueessa === Šmehlík pelasi urallaan sekä Tšekkoslovakian että Tšekin jääkiekkomaajoukkueissa. Hän edusti ensiksi mainittua vuosien 1991 ja 1992 maailmanmestaruuskilpailuissa, vuoden 1991 Kanada-cupissa ja vuoden 1992 talviolympialaisissa, jälkimmäistä puolestaan vuosien 1998 ja 2002 talviolympialaisissa. Hän oli voittamassa olympiapronssia Albertvillessä 1992, MM-pronssia kotikisoissa 1992 ja olympiakultaa Naganossa 1998. Šmehlík pelasi myös Tšekkoslovakian juniorimaajoukkueissa ja oli voittamassa pronssia vuoden 1990 nuorten maailmanmestaruuskilpailuissa. == Lähteet == * * === Viitteet === Luokka:Tšekkiläiset jääkiekkoilijat Luokka:Tšekkiläiset olympiavoittajat Luokka:Tšekkoslovakialaiset jääkiekkoilijat Luokka:Tšekkoslovakialaiset olympiamitalistit Luokka:Buffalo Sabresin varaamat pelaajat Luokka:Vuonna 1970 syntyneet Luokka:Elävät henkilöt
Pietarin suursatama

Pietarin suursatama (, LOCODE: RULED) on erittäin merkittävä, Itämerellä Pietarin kaupungissa sijaitseva, erityisesti rahtiliikennettä palveleva merisatama. Vuonna 2014 satama oli Itämeren toiseksi suurin ja Venäjän kolmanneksi suurin rahtisatama. Itämerellä sitä suurempi on venäläinen Ust- Lugan satama. Pietarin sataman hallinnoima alue kattaa hyvin suuren osan Pietaria, erityisesti Kirovin piiristä. thumb|left|230px|Ilmakuva Pietarin suursataman hallitsemasta alueesta (2010) - lähinnä Pietarin Kirovin piirissä. thumb| 250px|Aluksia Pietarin suursatamassa. Pietarin suursatama oma vastuualue käsittää 164,6 neliökilometriä merta. Sillä on hallinnassaan 200 laituripaikkaa eli yhteismitaltaan 31 kilometriä laituria. Satama voi vastaanottaa enintään 340 metriä pitkiä ja leveydeltään enintään 42-metrisiä aluksia, joiden makeanveden syväys on enintään 11 metriä. 2000-luvun alussa satamaan johtavaa väylää on suunniteltiin ruopattavan 13 metriin vuosien 2008–2012 aikana. Lisäksi pääväylän rinnalle pyritään ruoppaamaan matalamman syväyksen (enintään 5,0–5,5 metriä) aluksille tarkoitettu pohjoisempi rinnakkaisväylä, joka palvelisi muun muassa jokialuksia ja vesibussiliikennettä. Satamassa toimii kaikkiaan 28 merirahtausyritystä, joista osa on erikoistunut esimerkiksi konttiliikenteeseen tai petrokemian tuotteisiin. Pietarin pienempi matkustajasatama Morskoi vokzal Vasilinsaaren lounaisosassa kuuluu osana Pietarin suursatamaan. ==Pietarin suursataman satamahallinto== Pietarin suursataman satamahallinto (Administratsija morskogo porta Bolšoi port Sankt-Peterburg) koordinoi kaikkien Pietarin kaupungin ja Leningradin alueen merisatamien toimintaa. Se vastaa myös Pietarin kaupunkiin johtavasta kapeasta meriväylästä (morskoi kanal) Kronstadtin eteläpuolelta aina Nevan Vasilinsaaren sillalle saakka, pois lukien tältä väylältä Merimatkustajasatamaan erkaneva haaraväylä (Petrovski kanal). == Sataman rahtimäärät == Pietarin suursataman vuosittainen rahtimäärä: Vuosi 2003 2004 2005 2006 2007 2008 2009 2010 2011 2012 Yhteensä milj. tonnia 42,0 51,3 57,6 54,2 59,5 60,0 50,4 58,0 60,0 57,8 Vuosi 2013 2014 2015 2016 2017 2018 2019 2020 2021 1–5/2022 Yhteensä milj. tonnia 58,0 61,9 51,1 48,6 53,6 59,3 59,8 59,9 62,0 18,7 Konttiliikenteessä Pietarin suursatama käsitteli vuonna 2011 yhteensä 2 365 174 TEU:ta, mikä merkitsee sataman olevan tässä rahtilajissa Itämeren suurin. == Lähteet == == Aiheesta muualla == *St Peterburg port (marinetraffic.com) *Ulkopoliittinen instituutti: Venäjän liikennestrategiset suuntaviivat Itämerellä (2010) (fiia.fi) *Russia’s St. Petersburg Port to Handle 60% More Cargo by 2015 (bloomberg.com) Luokka:Venäjän Itämeren satamat Luokka:Suomenlahti Luokka:Pietarin liikenne Luokka:Pietarin rakennukset ja rakennelmat Luokka:Kirovin piiri
Hotel Crowne Plaza Prague

Hotel Crowne Plaza Prague on hotelli Prahan kaupungissa Tšekissä. Rakennus edustaa tyyliltään stalinistista arkkitehtuuria. Rakennusta alettiin rakentamaan silloisen puolustusministeri Alexej Čepičkan määräyksestä vuonna 1952, ja se valmistui vuonna 1954. Rakennuksen yhteyteen rakennettiin ydinsuoja 600 henkilölle. Rakennus on 88 metriä korkea, ja rakennuksen huipulla sijaitsee 1,5 metriä korkea punatähti. Rakennus remontoitiin kokonaan vuosina 1996–1997. == Lähteet == Luokka:Hotellit Luokka:Prahan rakennukset ja rakennelmat
Merimatkustajasatama (Pietari)

Merimatkustajasatama eli Pietarin matkustajasatama (, ) on vuosina 2009-2011 käyttöönotettu matkustajasatama Pietarin Vasilinsaaren länsirannalla, osin täyttömaalle rakennetulla Morskoi Fasad -alueella. Morskoi Fasadin meriliikennesatama yksi Euroopan suurimmista matkustajalaivasatamista. Siellä on paikka seitsemälle alukselle. Uuden sataman laitureihin mahtuvat pisimmillään 317 metriä pitkät alukset. Merimatkustajasataman vastuulle kuuluu myös Pietarin suursatamaan johtavalta väylältä erkaneva väylä (Petrovski kanal) Vasilinsaaren matkustajasatamaan. Pietarin suursataman satamahallinto (Administratsija morskogo porta Bolšoi port Sankt-Peterburg) koordinoi hallinnollisesti Merimatkustajasataman toimintaa, kuten muidenkin Pietarin ja sitä ympäröivän Leningradin alueen kauppasatamien toimintaa. ==Historiaa== Pietarin aiempi merimatkustajaliikenteen pääsatama Morskoi vokzal kävi risteilyliikenteen kasvaessa 2000-luvulla pieneksi. Pietarin uudeksi merimatkustajaliikenteen pääsatamaksi rakennettiin uusi, vuosina 2009-2011 käyttöön otettu Morskoi Fasad -alueen Merimatkustajasatama. Matkustajasatama on osa Vasilinsaaren länsireunalla sijaitsevan, 476.7 hehtaarin Morskoi Fasadin täyttömaa-alueen (suom. merellinen julkisivu) hankkeista. Alueesta on suunniteltu kehitettävän monipuolinen meri- ja jokiliikennettä, liike-elämää ja asumista palveleva kaupunkialue. ==Lähteet== ==Aiheesta muualla== *Merimatkustajasataman kotisivut (portspb.ru) *St Peterburg port (marinetraffic.com) Luokka:Venäjän Itämeren satamat Luokka:Suomenlahti Luokka:Pietarin liikenne Luokka:Pietarin rakennukset ja rakennelmat
Sotakirjeenvaihtaja (elokuva)

Sotakirjeenvaihtaja on William Wellmanin ohjaama elokuva vuodelta 1945. Se on sotaelokuvaklassikko, jota pidetään yhdysvaltalaisen realistisen sotaelokuvan uranuurtajana.Arto Pajukallio, Hollywoodin kiintotähti ei liioitellut/ Realistisen sotaelokuvan pioneeri, Helsingin Sanomat 30.9.2012, sivu D 13 Elokuva kertoo yhdysvaltalaisista sotilaista toisen maailmansodan aikana Italian rintamalla. Se perustuu sotakirjeenvaihtaja Ernie Pylen artikkeleihin. Wellman suostui ohjaamaan elokuvan vasta tavattuaan Pylen. Pyle ei ehtinyt nähdä elokuvaa valmiina, sillä hän kaatui Tyynenmeren rintamalla ennen kuin elokuva tuli ensi-iltaan. Elokuva on valittu Yhdysvalloissa Kongressin kirjaston National Film Registryyn. The New York Timesin kriitikot valitsivat Sotakirjeenvaihtajan vuonna 2004 yhdeksi kaikkien aikojen tuhannesta parhaasta elokuvasta maailmassa. ==Näyttelijät== ==Lähteet== ==Aiheesta muualla== * * "The Death of Captain Waskow" reprinted at the Indiana University School of Journalism Luokka:Kirjallisuuteen perustuvat elokuvat Luokka:Vuoden 1945 yhdysvaltalaiset elokuvat Luokka:Toiseen maailmansotaan pohjautuvat elokuvat
Happy Joe

Happy Joe on Hartwallin kehittämä siideri, jonka valmistus aloitettiin syyskuussa 2012. Happy Joe -siideristä on alusta alkaen ollut saatavilla kolmea eri makuvaihtoehtoa, jotka ovat Cloudy Apple, Dry Apple sekä Oakwood Apple. Siidereiden alkoholipitoisuus on 4,7 prosenttia. Makuvaihtoehdoista Cloudy Apple on pakattu lasipulloihin, mutta kaksi muuta on pakattu alumiinitölkkeihin. Hartwallin Happy Joe nousi vuonna 2016 Suomen kolmanneksi arvostetuimmaksi siideribrändiksi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä. Sen edellä olivat Sinebrychoffin Crowmoor ja Somersby, neljäntenä Sinebrychoffin Golden Cap.Happy Joe hyppäsi Golden Capin tilalle, Markkinointi & Mainonta 31.10.2015. Viitattu 2.5.2017. Keväällä 2016 Happy Joe -tuotevalikoima lisääntyi kahdella tuotteella, jotka ovat premium-päärynäsiideri Crispy Pear (4,7 %) sekä täysin alkoholiton omenasiideri Happy Joe Dry Apple 0,0% Alcohol Free. Crispy Pear on pakattu sekä lasipulloon että tölkkiin, Alcohol Free vain lasipulloon.http://www.hartwall.fi/fi/uutiset/2016/aitoja-makuja-ja- alkoholittomuutta-happy-joe-uutuudet-iskevat-ajankohtaisiin-trendeihin Hartwall 10.3.2016. Viitattu 8.6.2016. Vuonna 2019 Happy Joe -tuotevalikoimaan lisättiin myös Rosé Apple (4,5 %). Kesällä 2018 Hartwall on tuonut markkinoille erikoiserän Cloudy Apple -siideristään nimellä Gay Joe Helsinki Priden kunniaksi, toinen erä tuotettiin vuonna 2019. ==Lähteet== Luokka:Hartwall Luokka:Siiderimerkit Luokka:Suomalaiset alkoholijuomamerkit
Dennis Kimetto

Dennis Kipruto Kimetto (s. 22. huhtikuuta 1984) on kenialainen kestävyysjuoksija. Viitattu 30.9.2012 Kimetto alkoi harjoitella tosissaan vuonna 2008, ja vuonna 2010 Geoffrey Mutai kutsui hänet harjoitusryhmäänsä. Kimetto kilpaili ensimmäisen kerran Kenian ulkopuolella vuonna 2012. Helmikuussa 2012 hän voitti puolimaratonin Ra’s al-Khaimassa ajalla 1.00.40 ja huhtikuussa puolimaratonin Berliinissä ajalla 59.14. 6. toukokuuta hän juoksi Berliinissä 25 kilometrin kilpailussa maailmanennätyksen 1.11.18. Hän paransi Samuel Kosgein nimissä ollutta ennätystä 32 sekunnilla. Berliinin maratonilla hän sijoittui toiseksi ajalla 2.04.16 häviten Geoffrey Mutaille yhden sekunnin. Vuonna 2013 Kimetto voitti Tokion maratonin reittiennätyksellä 2.06.50 ja Chicagon maratonin reittiennätyksellä 2.03.45. Vuonna 2014 Kimetto voitti Berliinin maratonin maailmanennätysajalla 2.02.57. Hän alitti Wilson Kipsangin nimissä olleen virallisen maailmanennätyksen 26 sekunnilla. Eliud Kipchoge rikkoi Kimetton maailmanennätyksen syyskuussa 2018. ==Henkilökohtaiset ennätykset== :Lähde: IAAF * 10 000 metrin juoksu: 28.30,0 (2011) * 15 kilometrin juoksu: 42.57 (2012) * 20 kilometrin juoksu: 57.25 (2012) * Puolimaraton: 59.14 (2012) * 25 kilometrin juoksu: 1.11.18 (2012) * 30 kilometrin juoksu: 1.27.38 (2014) * Maraton: 2.02.57 (2014) ==Lähteet== Luokka:Kenialaiset kestävyysjuoksijat Luokka:Vuonna 1984 syntyneet Luokka:Elävät henkilöt
Hugo Vasarla

Hugo Vasarla, vuoteen 1935 Vasenius, (2. helmikuuta 1886 Viipuri – 11. toukokuuta 1960 Helsinki) oli suomalainen osuustoiminnan parissa toiminut kauppaneuvos (1923) ja vuorineuvos (1936). Hän oli Suomen elintarpeiden tuontikunnan toimitusjohtaja 1917–1920, SOK:n toimitusjohtaja 1921–1939, Valtion hankintakeskuksen (nyk. Hansel) toimitusjohtaja 1948–1956. Eduskunnan pankkivaltuusmies hän oli 1924–1926, yleisen Osuuskauppojen Liiton puheenjohtaja 1921–1939.Otavan Iso tietosanakirja, Otava 1966, osa 9 p. 1067 ==Lähteet== Luokka:SOK:n johtajat Luokka:Kauppaneuvokset Luokka:Vuorineuvokset Luokka:Vuonna 1886 syntyneet Luokka:Vuonna 1960 kuolleet
Gustaf Adolf Wasastjerna

Gustaf Adolf Wasastjerna (26. helmikuuta 1785 Vaasa – 10. lokakuuta 1849 Pietarsaari) oli suomalainen tehtailija. Wasastjernaa on kutsuttu lempinimellä Pohjanmaan kuningas.Mäki 1988, s. 8 Wasastjernan vanhemmat olivat ruukinomistaja, kauppias, kauppaneuvos Abraham Wasastjerna ja Elisabet Ram ja puolisot vuodesta 1811 Hedvig Charlotta Fléege (k. 1814) ja vuodesta 1845 Katarina Charlotta Jernberg (k. 1874). Wasastjerna tuli ylioppilaaksi Greifswaldiin 1802. == Ura tehtailijana == Wasastjerna ryhtyi hoitamaan isänsä omistamamaa rautatehdasta Seinäjoella 1806 ja sai sen omistukseensa 1816. Wasastjernan aikana ruukista tuli maan johtava kankiraudan tuottaja. Hän laajensi ja kehitti rautatehdasta ja perusti Seinäjoelle 1825–1826 myös ruutitehtaan. Suurimmillaan ruudin valmistus oli Oolannin sodan alkaessa 1853. Karstulasta hän osti Kimingin rautatehtaan 1842. Wasastjerna harjoitti myös maanviljelystä, paneutuen muun muassa suoviljelyyn.Otavan Iso tietosanakirja, Otava 1966, osa 9 p. 1067 ==Lähteet== * === Viitteet === ==Aiheesta muualla== *Seinäjoki: Östermyran ruukki ja ruutitehdas (Viitattu 19.11.2019) Luokka:Suomalaiset yritysjohtajat Luokka:Suomalaiset ruukinpatruunat Luokka:Suomalaiset maanviljelijät Luokka:Vuonna 1785 syntyneet Luokka:Vuonna 1849 kuolleet
Jakob Frans Oskar Wasastjerna

Jakob Frans Oskar (Oscar) Wasastjerna (15. lokakuuta 1819 Vähäkyrö – 21. helmikuuta 1889 Porvoo) oli suomalainen sotilas, virkamies ja sukututkija. Oscar Wasastjernan vanhemmat olivat lääkäri, tehtaanisäntä Frans Didrik Wasastjerna ja Hedvig Elisabet Banger ja puolisot vuodesta 1847 Johanna Beata Nordenborg (k. 1864) ja vuodesta 1865 Maria Margaretha Mether (k. 1888). Wasastjerna ryhtyi sotilasuralle 1839 ja yleni 1855 alikapteeniksi. Hän erosi armeijan palveluksesta 1856 ja alkoi tullilaitoksen ylimääräiseksi kamarikirjuriksi. Itäisen tullipiirin päällikkö hänestä tuli 1859 ja vuodesta 1867 hän oli tullinhoitaja Porvoossa. Wasastjerna alkoi vuodesta 1879 julkaista teosta Ättartaflor öfver den på Finlands riddarhus introducerade adel, joka valmistui 1881. Vuonna 1882 hänet otettiin Ritarihuoneen sukututkijaksi.Otavan Iso tietosanakirja, Otava 1966, osa 9 p. 1067 Wasastjerna osallistui Fock-suvun edustajana aatelissädyssä valtiopäiville 1863–1864.Suomen Suuriruhtinakunnan Säätyin Päätös, tehty ja annettu yleisillä Waltiopäiwillä Helsingin kaupungissa, huhtikuun 15 p. w. 1864. Suomen Suuriruhtinanmaan Asetus-Kokous 19/1864, s. 26. Viitattu 12.4.2021. ==Lähteet== Luokka:Suomalaiset sukututkijat Luokka:Suomalaiset upseerit Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Suomen suuriruhtinaskunnan virkamiehet Luokka:Suomalaiset tietokirjailijat Luokka:Vuonna 1819 syntyneet Luokka:Vuonna 1889 kuolleet
Jarl Axel Wasastjerna

Jarl Axel Wasastjerna (18. marraskuuta 1896 Helsinki – 15. lokakuuta 1972 Helsinki) oli suomalainen fyysikko. Tieteellisen uransa jälkeen hän työskenteli teollisuuden piirissä ja sai tekniikan kunniatohtorin arvon 1949 ja vuorineuvoksen arvonimen 1957. J. A. Wasastjerna oli Helsingin yliopiston sovelletun fysiikan professori 1925–1946, Suomen Tukholman-lähettiläs 1940–1943, Yhdistyneet Villatehtaat Oy:n toimitusjohtaja 1948–1954, Pohjoismaiden Yhdyspankin hallintoneuvoston puheenjohtaja 1944–1951 ja Tampellan johtokunnan puheenjohtaja vuodesta 1944.Otavan Iso tietosanakirja, osa 9, p. 1068. Otava 1966. Tieteellisen uransa aikana Wasastjerna tutki liuosten optisia ominaisuuksia ja ionitilaa. Hän myös määritteli Planckin vakion h. ==Lähteet== ==Aiheesta muualla== * Luokka:Suomalaiset yritysjohtajat Luokka:Suomalaiset diplomaatit Luokka:Helsingin yliopiston professorit Luokka:Suomalaiset professorit Luokka:Vuorineuvokset Luokka:Vuonna 1896 syntyneet Luokka:Vuonna 1972 kuolleet
Nils Wasastjerna

Nils Jakob Wasastjerna (31. toukokuuta 1872 Helsinki – 14. marraskuuta 1951 Helsinki) oli suomalainen (suomenruotsalainen) sisustusarkkitehti, taidekriitikko ja -kirjailija. Hän oli Helsingin kaupunginmuseon johtaja 1913–1920.Otavan Iso tietosanakirja, osa 9, p. 1068. Otava 1966. Nils Wasastjerna tunnetaan valokuvausharrastuksestaan. Hän kuvasi 1890-luvulla niin sanotulla salapoliisikameralla (pienellä waistcoat cameralla eli napinläpikameralla) Helsingin näkymiä ”valokuvaavana flanöörinä”. Wasastjerna kuvasi pienellä kamerallaan myös Ahvenanmaalla kesällä 1890. Nils Wasastjernan veli oli taidemaalari Torsten Wasastjerna. ==Julkaisuja== * Finskt arkitektur, 1904–1908 * En krönika om Helsinginfors, 1941 * Helsingfors: Tre kulturverk, 1948 ==Lähteet== == Aiheesta muualla == * Luokka:Suomalaiset kriitikot Luokka:Suomalaiset museonjohtajat Luokka:Suomalaiset sisustusarkkitehdit Luokka:Vuonna 1872 syntyneet Luokka:Vuonna 1951 kuolleet Luokka:Suomalaiset aateliset
Phil Heath

Phillip ”Phil” Heath (s. 18. joulukuuta 1979 Seattle, Washington) on yhdysvaltalainen kehonrakentaja ja seitsenkertainen Mr. Olympia. == Kehonrakennusuran saavutuksia == *2003 Northern Colorado State, Novice, Light- Heavyweight & Overall, 1. *2003 National Physique Committee Colorado State, Light-Heavyweight, 1. *2004 NPC Colorado State, Heavyweight & Overall, 1. *2005 NPC Junior Nationals, HeavyWeight & Overall, 1. *2005 NPC USA Championships, HeavyWeight & Overall, 1. *2006 Colorado Pro Championships, 1. *2006 New York Pro Championship, 1. *2007 Arnold Classic, 5. *2008 IFBB Iron Man, 1. *2008 Arnold Classic, 2. *2008 Mr. Olympia, 3. *2009 Mr. Olympia, 5. *2010 Arnold Classic, 2. *2010 Mr. Olympia, 2. *2011 Mr. Olympia, 1. *2011 Sheru Classic, 1. *2012 Mr. Olympia, 1. * 2013 Mr. Olympia, 1. * 2014 Mr. Olympia, 1. * 2015 Mr. Olympia, 1. * 2016 Mr. Olympia, 1 * 2017 Mr. Olympia, 1 == Aiheesta muualla == * Phil Heathin viralliset sivut Luokka:Yhdysvaltalaiset kehonrakentajat Luokka:Vuonna 1979 syntyneet Luokka:Elävät henkilöt Luokka:Seulonnan keskeiset artikkelit
ISU

ISU on lyhenne, joka voi tarkoittaa esimerkiksi seuraavia: järjestöjä *Kansainvälinen luisteluliitto (, lyhennys ISU) yliopistoja *Idahon osavaltionyliopisto (, lyhennys ISU) *Illinois State University (auch ISU genannt) *Iowan osavaltionyliopisto (, lyhennys ISU) *Kansainvälinen avaruusyliopisto (, lyhennys ISU)
Albatros (1928)

Albatros oli Saksan laivaston tyypin 23 torpedovene, joka palveli toisessa maailmansodassa. == Valmistus == Alus tilattiin laivastontelakalta Wilhelmshavenista, missä köli laskettiin 5. lokakuuta 1925. Alus laskettiin vesille 15. heinäkuuta 1926 ja valmistui 15. toukokuuta 1928.Whitley, M. J. s. 57 == Palvelus == Alus kuului toisen maailmansodan puhjetessa Heyken komentamaan 5. torpedovenelaivueeseen, jonka mukana se syyskuun alussa suojasi keveitä risteilijöitä, hävittäjiä ja miinalaivoja sekä osallistui Westwall- miinoitteiden laskentaan Pohjanmerellä.Hervieux, Pierre s. 60 Alus liitettiin operaatio Weserübungin Osloon suunnattuun osastoon. Oslon edustalla osasto joutui 9. huhtikuuta 1940 taisteluun Norjan rannikkolinnakkeiden kanssa. Taisteluiden aikana Albatros upotti Norjan laivaston vartioalus KNM Pol III:n. Seuraavana päivänä alus vaurioitui rannikkotykistön tulessa suojatessaan Bolarnen maihinnousua. Aluksen miehistö ajoi aluksensa rantaan estääkseen sen uppoamisen. Alus tuhoutui 13. huhtikuuta 1940.Hervieux, Pierre s. 61 == Lähteet == * * === Viitteet === Luokka:Tyypin 23 torpedoveneet Luokka:Saksalaiset toisen maailmansodan torpedoveneet
¡Dos!

¡Dos! on Green Dayn kymmenes studioalbumi, joka julkaistiin 13. marraskuuta 2012. Se on toinen albumi ¡Uno!, ¡Dos!, ¡Tré! trilogiassa. ==Nauhoitus ja julkaisu== Albumista julkaistiin traileri 21. kesäkuuta 2012 bändin YouTube kanavalle. Trailerissa oli kappale "Fuck Time". Kappale "Lazy Bones" oli erikoistasossa Angry Birds Friends-pelissä Green Day teemassa. Green Day julkaisi kappaleet "Makeout Party", "Wild One", "Fuck Time", "Lady Cobra" ja "Nightlife" BBC:n Radio Ykkösessä. Koko levyn pystyi kuuntelemaan ennakkoon Iltalehden nettisivuilta.http://www.iltalehti.fi/iltvmusiikki/201211060140338_a4.shtml ==Teema== Billie Joe Armstrong kertoi, että ¡Dos! olisi enemmän Garage Rockia, kuten heidän peitebändinsä Foxboro Hot Tubs. Green Day otti kappaleen "Fuck Time" Foxboro Hot Tubsilta. Albumilla on 13 kappaletta. 13. kappale on "Amy", joka on omistettu Amy Winehouselle. Kappaleessa "Nightlife" on mukana Lady Cobra yhtyeestä Mystic Knights of the Cobra. ==Kappaleet== == Kokoonpano == * Billie Joe Armstrong – laulu, kitara * Mike Dirnt – basso, taustalaulu * Tré Cool – rummut, piano * Jason White – kitara == Arviot == * Allmusic: Allmusic review * Entertainment Weekly: B+Entertainment Weekly * Rolling Stone: Rolling Stone * Soundi: == Lähteet == Luokka:Green Dayn albumit Luokka:Vuoden 2012 albumit Luokka:Rob Cavallon tuottamat albumit
Curt Wasastjerna

Curt Gustaf Victor Wasastjerna (15. heinäkuuta 1918 Turku – 12. toukokuuta 1998 Vaasa) oli suomalainen lääkäri ja professori. Wasatjernan vanhemmat olivat hovioikeudenneuvos Victor Waldemar Wasastjerna ja Ebba Hildegard (Hildi) Öhrbom. Hänen puolisonsa oli Pia Maria Linquist, taiteilija Rurik Lindquistin tytär. Wasastjerna tuli ylioppilaaksi Turun ruotsalaisesta lyseosta 1935, valmistui lääketieteen lisensiaatiksi 1945 ja väitteli lääketieteen ja kirurgian tohtoriksi 1951. Sisätautien erikoislääkärin pätevyyden hän sai 1950 ja oli sisätautien dosentti Helsingin yliopistossa vuodesta 1956. Wasastjerna työskenteli Vaasan keskussairaalan ylilääkärinä 1956–1967 ja 1976–1982 ja Helsingin IV klinikalla 1967–1968. Vuosina 1968–1975 Wasastjerna toimi Kivelän sairaalassa, vuodesta 1972 ylilääkärinä. Helsingin yliopiston apulaisprofessori hän oli 1975–1976 III sisätautien klinikalla. Hänen tieteellinen työnsä käsitteli veritauteja, sytologiaa ja immunologiaa ja hän oli keskeisessä asemassa luotaessa Suomessa leukemian diagnosointia ja hoitoa. Professorin arvonimen Wasastjerna sai 1973. Sotilasarvoltaan Wasastjerna oli lääkintäluutnantti (1941). ==Lähteet== Luokka:Suomalaiset lääkärit Luokka:Suomalaiset professorin arvonimen saaneet Luokka:Helsingin yliopiston professorit Luokka:Suomalaiset professorit Luokka:Vuonna 1918 syntyneet Luokka:Vuonna 1998 kuolleet Luokka:Suomalaiset aateliset
Georg Wasastjerna

Georg Axel Wasastjerna (23. huhtikuuta 1865 Hämeenlinna – 1. joulukuuta 1915 HelsinkiUppslagsverket Finland ) oli suomalainen arkkitehti. Hän oli huomattavimpia Helsingin uusrenessanssin arkkitehteja. Hän oli Theodor Höijerin kanssa suunnittelemassa Helsingin paloasemaa ja sittemmin purettua Norrménin palatsia. Myöhemmin hän teki yhteistyötä Werner Polónin kanssa, ja vuodesta 1894 hän työskenteli Rakennusylihallituksessa ja suunnitteli muun muassa Rakennushallituksen ja Maanmittaushallituksen rakennukset Kruununhakaan Rauhankadulle. Vuonna 1903 valmistui Wasastjernan ja Polónin yhteistyönä suunnittelema rakennus osoitteessa Kalevankatu 16, jossa toimii nykyisin mm. Väestöliitto. ==Lähteet== Luokka:Suomalaiset arkkitehdit Luokka:Vuonna 1865 syntyneet Luokka:Vuonna 1915 kuolleet
¡Tré!

¡Tré! on Green Dayn yhdestoista studioalbumi. Se on viimeinen albumi ¡Uno!, ¡Dos!, ¡Tré! trilogiassa, joka julkaistiin 11. joulukuuta 2012. Albumin tuottaja on Rob Cavallo. ==Nauhoitus ja julkaisu== Huhtikuun yhdentenätoista päivänä bändi ilmoitti tekevänsä kolme albumia: ¡Uno!, ¡Dos! ja ¡Tré!, jotka julkaistaan 21. syyskuuta 2012, 13 marraskuuta 2012 ja 11. joulukuuta 2012. Billie Joe Armstrong julkaisi iPhonellaan BBC:n Radio ykkösessä kappaleet "8th Avenue Serenade". Albumin kappalelista näkyy kappaleen "Nuclear Family musiikkivideossa albumilta ¡Uno! paitsi kappale "Stray Heart" on albumilla ¡Dos!. ==Teema== Billie Joe Armstrong on kommentoinut trilogiaa seuraavasti: Jokaisessa kolmessa albumissa on täysin erilainen tunnelma. "Ensimmäinen on power poppia. Toinen on garage rockia, ja kolmannen on tarkoitus olla eeppinen. ¡Tré! muistuttaa jo hieman stadion rockia, koska äänimaailman on mahtipontista jousi- ja torvisoittimineen. ==Kappaleet== == Kokoonpano == * Billie Joe Armstrong – laulu, kitara, piano * Mike Dirnt – basso, taustalaulu, laulu kappaleessa "Sex, Drugs, and Violence" * Tré Cool – rummut, perkussiot, piano * Jason White – kitara * Tom Kitt – jousisovitukset == Arviot == * Allmusic: Allmusic review * Entertainment Weekly: B+Entertainment Weekly * Rolling Stone: Rolling Stone * Soundi: == Lähteet == Luokka:Green Dayn albumit Luokka:Vuoden 2012 albumit Luokka:Rob Cavallon tuottamat albumit
Evert Wasastjerna

Evert Edelfrid Wasastjerna (23. helmikuuta 1833 Maalahti – 20. toukokuuta 1930 HelsinkiUppslagsverket Finland) oli suomalainen insinööri ja rautatievirkamies. Wasastjernan vanhemmat olivat Suomen Pankin Vaasan konttorikirjuri Johan Jakob Falander, vuodesta 1808 Wasastjerna U896 (1781–1858) ja hänen toinen puolisonsa Katarina Kristina Bange. Hän kävi Vaasassa yläalkeiskoulua ja lukiota ja pääsi ylioppilaaksi Helsingissä 1849. Hän valmistui Helsingin yliopistosta filosofian kandidaatiksi ja maisteriksi 1853. Wasastjerna erotettiin yliopistosta puoleksi vuodeksi hänen osallistuttuaan ns. Töölön päivällisille 1855. Hänestä tuli riemumaisteri 1907. Yrjö Kotivuori, Ylioppilasmatrikkeli 1640–1852: Evert Edelfrid Wasastjerna. Verkkojulkaisu 2005. Luettu 7.5.2018. Wasastjerna oli Helsingin yksityislyseon matematiikan opettajana 1853–1855. Hän liittyi tie- ja vesikulkulaitosjohtokunnan insinöörikuntaan 1856 ja hänestä tuli 5. luokan insinööri (aliluutnantti) 1858, 4. luokan insinööri (luutnantti) 1862 sekä 3. luokan insinööri 1871. Hän toimi Helsinki-Hämeenlinna rautatierakennuksen työpäällikkönä vuodesta 1857 ja Riihimäki-Pietari rautatierakennuksen 3. piirin työpäällikkönä 1868–1870. Hän oli sittemmin Valtionrautateiden ratajohtajana 1871–1898 ja tie- ja vesikulkulaitosten ylihallituksen neuvoa- antavana jäsenenä 1898–1913. Wasastjerna kuoli 97-vuotiaana Helsingissä 1930. Wasastjerna osallistui aatelissäädyssä valtiopäiville 1877–1878 ja 1882, edustaen 1877–1878 Langenskiöld- ja 1882 Stackelberg-sukua.Förteckning öfver Ridderskapets och Adelns medlemmar vid Landtdagen i Helsingfors år 1877. Protokoll fördt hos Finlands Ridderskap och Adel vid Landtdagen 1877. Sjette häftet. Helsingfors: Finska Litteratur-Sällskapets Tryckeri, 1879, ss. 1903-1907.Förteckning öfver Ridderskapet och Adelnsmedlemmar vid Landtdagen i Helsingfors år 1882. Protokoll fördt hos Finlands Ridderskap och Adel vid Landtdagen år 1882. Tredje häftet. Helsingfors: Finska Litteratur-Sällskapets Tryckeri, 1885, ss. 1489-1493. Wasastjerna oli naimisissa 1859–1879 Matilda Vilhelmina Barckin (k. 1879) kanssa. Heidän poikansa varatuomari Johan Osvald Wasastjerna (1861–1938) oli Pohjoismaiden Yhdyspankin johtokunnan jäsen ja pääjohtajan varamies 1908–1931. ==Lähteet== Luokka:Suomen suuriruhtinaskunnan virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Valtionrautatiet Luokka:Vuonna 1833 syntyneet Luokka:Vuonna 1930 kuolleet
Knut Wasastjerna

Knut Edgar Wasastjerna (6. lokakuuta 1867 Helsinki – 12. huhtikuuta 1935Uppslagsverket Finland ) oli suomalainen arkkitehti. Wasastjerna oli aikoinaan Suomen suurimman vuonna 1892 perustetun arkkitehtitoimisto Grahn, Hedman & Wasastjernan osakkaana yhdessä Ernst Gustaf Hedmanin ja Karl Gustaf Grahnin kanssa.Uppslagsverket Finland : Grahn, Hedman & Wasastjerna Talousvaikeuksien vuoksi hän vetäytyi toimistosta ja työskenteli vuodesta 1917 Helsingissä asuntoasiaintarkastajana. Wasastjerna oli aatelissäädyssä valtiopäivämies 1894.Förteckning öfver Finlands till landtdagen i Helsingfors år 1894 församlade Ridderskap och Adel. Protokoll förda hos Finlands Ridderskap och Adel vid Landtdagen 1894. Tredje delen. Helsingfors: Helsingfors Central-Tryckeri, 1895, ss. 1537-1544. Wasastjernan vanhemmat olivat yli-insinööri Alfred Edgar Wasastjerna ja Maria Adelaide Boij. Kansanedustaja Osvald Wasastjerna, maanviljellysneuvos Karl Alfred Wasastjerna ja juristi Uno Alfons Wasastjerna olivat hänen veljiään.Geni: Knut Edgar Wasastjerna Viitattu 1.8.2021. ==Lähteet== ==Aiheesta muualla== * https://art.nouveau.world/knut-wasastjerna Luokka:Suomalaiset arkkitehdit Luokka:Suomalaiset virkamiehet Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1867 syntyneet Luokka:Vuonna 1935 kuolleet
Puistokäenrieska

Puistokäenrieska (Gagea pratensis) on käenrieskoihin kuuluva pieni liljakasvi, jota esiintyy Euroopassa. Sen sipulit kasvavat kahden tai kolmen ryhminä. Haaraton varsi on 5–20 senttimetriä ja litteä aluslehti 10–25 senttimetriä pitkä. Sarjakukinto koostuu kahdesta kuuteen kukasta, joiden tylpähkökärkiset kehälehdet ovat keltaisia. Puistokäenrieska muistuttaa isokäenrieskaa (Gagea lutea). == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Suomen Lajitietokeskus: Puistokäenrieska (Gagea pratensis) * Kasviatlas 2022: Puistokäenrieskan (Gagea pratensis) levinneisyys Suomessa. * Pohjolan kasvien pauloissa: Gagea pratensis - puistokäenrieska * Global Biodiversity Information Facility (GBIF): Gagea pratensis Luokka:Käenrieskat
Selim Osvald Wasastjerna

Selim Osvald Wasastjerna (11. tammikuuta 1831 Maalahti – 7. heinäkuuta 1917 Helsinki) oli suomalainen lääkäri ja lahjoittaja.Uppslagsverket Finland Viitattu 24.11.2020. Wasastjernan vanhemmat olivat konttorikirjuri Johan Jakob Falander, vuodesta 1808 Wasastjerna, ja Katarina Kristina Bange. Wasastjerna tuli ylioppilaaksi 1848 ja valmistui filosofian kandidaatiksi 1853 ja lääketieteen lisensiaatiksi 1859. Lääketieteen ja kirurgian tohtoriksi hän väitteli 1860. Hän oli Helsingin yksityislyseon opettaja 1854 ja Helsingin yleisen sairaalan sisätautien osaston apulaislääkäri 1861–1872. Wasastjerna oli vuodesta 1865 Helsingin yliopiston lääketieteen dosentti ja vuosina 1867–1876 hän hoiti pitkiä aikoja sisätautien professuuria. Vuonna 1876 hän sai professorin arvon ja siirtyi yksityispraktiikkaan. Hän kuvasi ensimmäisenä sydämen sivuäänen, joka liittyy synnynnäiseen avoimeen valtimotiehyeen. Havainnon ensimmäiseksi esittäjäksi mainitaan yleensä G. A. Gibson. Hän kehitti myös menetelmän märkäkertymän poistamiseksi keuhkoista. Vuonna 1864 Wasastjerna raportoi pellagra-tapauksen. Hän lahjoitti varoja ruotsinkielisen kulttuurin edistämiseen. Wasastjerna oli aatelissäädyssä valtiopäiväedustaja 1863–1864.Yrjö Kotivuori, Ylioppilasmatrikkeli 1640–1852: Selim Osvald Wasastjerna. Verkkojulkaisu 2005. Viitattu 24.11.2020. Hänen veljiään olivat insinööri, virkamies Evert WasastjernaYrjö Kotivuori, Ylioppilasmatrikkeli 1640–1852: Evert Edelfrid Wasastjerna. Verkkojulkaisu 2005. Viitattu 24.11.2020. sekä senaattori, valtiopäivämies ja hovioikeuden asessori Jakob Viktor Wasastjerna.Yrjö Kotivuori, Ylioppilasmatrikkeli 1640–1852: Jakob Viktor Wasastjerna. Verkkojulkaisu 2005. Viitattu 24.11.2020. ==Lähteet== Luokka:Suomalaiset lääkärit Luokka:Suomalaiset professorin arvonimen saaneet Luokka:Suomalaiset lahjoittajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuonna 1831 syntyneet Luokka:Vuonna 1917 kuolleet
Sinipiikkiputki

Sinipiikkiputki (Eryngium planum) on monivuotinen sarjakukkaiskasvi, jota esiintyy Keski- ja Kaakkois-Euroopassa sekä Aasiassa. == Lajikuvaus == Sinipiikkiputki kasvaa yleensä 30–90 senttimetriä korkeaksi. Kasvilla on syvä paalujuuri. === Varsi === Varsi on ontto, jäykkä ja yläosastaan haarautuva. Varsi on usein väriltään sinertävä. === Lehdet === Kasvin alus- ja varsilehdet ovat ulkomuodoltaan varsin erilaiset. Alemmat lehdet ovat pitkulaisia ja sahalaitaisia. Ylemmät varsilehdet ovat aluslehtiä pienempiä, liuskaisia ja laidoiltaain piikikkäitä. Alemmat lehdet ovat ruodillisia ja ylemmät ruodittomia. === Kukka tai kukinto === Kukat ovat sinertävät ja mykerömäiset, mikä on sarjakukkaiskasvilajeille epätyypillistä. Kukan ympärillä ovat piikikkäät suojuslehdet. Kukkii heinä-elokuussa. Jalostetuilla lajikkeilla esiintyy myös muun muassa sinipunaisia kukkia. == Levinneisyys == Sinipiikkiputkea kasvaa luontaisesti Keski- ja Kaakkois-Euroopan alueilla sekä Aasiassa. Lajia kasvatetaan koristekasvina myös luontaisen levinneisyysalueensa ulkopuolella. == Elinympäristö == Sinipiikkiputki menestyy parhaiten aurinkoisilla ja kuivilla kasvupaikoilla hiekkaisessa ja kalkkipitoisessa maaperässä. == Käyttö == Sinipiikkiputkea käytetään koristekasvina. Sitä voidaan käyttää myös leikkokukkana ja kuivakukkana. Kasvia tiedetään käytettäneen kansanparannuksessa lääkekasvina. Kasvista valmistetulla uutteella on todettu olevan ainakin tulehdusta rauhoittava vaikutus. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. === Viitteet === == Aiheesta muualla == * Kasviatlas: Sinipiikkiputki (Eryngium planum) * ITIS: Eryngium planum * United States Department of Agriculture (USDA): Eryngium planum * Flora of China: Eryngium planum Luokka:Piikkiputket Luokka:Lääkekasvit
Lentopallon miesten SM-sarjakausi 1980–1981

Lentopallon miesten mestaruussarjassa kaudella 1980–1981 pelattiin kymmenen joukkueen kaksinkertainen sarja, jonka jälkeen kuusi parasta jatkoi mestaruuskamppailua kaksinkertaisessa jatkosarjassa ja lopuksi neljän parhaan pudotuspelein. Neljä heikointa jatkoi alemmassa jatkosarjassa. Mestaruuden voitti Pieksämäen NMKY. ==Miesten SM-sarja== ===Runkosarja=== Joukkue O V H Erät P Loimu-79 Turku 18 17 1 53-21 34 Pieksämäen NMKY 18 15 3 49-23 30 Rantaperkiön Isku 18 10 8 36-31 20 Salon Viesti 18 9 9 40-33 18 Porin Pyrintö 18 9 9 39-37 18 Oulun Kisko 18 8 10 31-38 16 Lahden Kimmo 18 7 11 36-41 14 Kokkolan Tiikerit 18 7 11 34-42 14 Siilinjärven Lentopallo 18 4 14 21-46 8 Lautta-Pojat 18 4 14 21-48 8 ===Ylempi jatkosarja=== Joukkue O V H Erät Eräpisteet Lähtöpisteet Pisteet Pieksämäen NMKY 10 10 0 30-5 509-342 4 24 Loimu-79 10 8 2 26-12 505-407 5 21 Salon Viesti 10 5 5 16-21 426-466 2 12 Rantaperkiön Isku 10 3 7 13-22 399-460 3 9 Porin Pyrintö 10 2 8 13-25 421-501 1 5 Oulun Kisko 10 2 8 12-25 414-498 0 4 ===Alempi jatkosarja=== Joukkue O V H Erät Eräpisteet Lähtöpisteet Pisteet Lahden Kimmo 6 5 1 16-10 326-292 3 13 Kokkolan Tiikerit 6 4 2 16-8 324-271 2 10 Lautta-Pojat 6 2 4 11-4 290-327 0 4 Siilinjärven Lentopallo 6 1 5 6-16 257-307 1 3 Lautta-Pojat ja Siilinjärven Lentopallo putosivat sarjasta. Sarjaan nousivat Seinäjoen Maila- Jussit ja Poliisien Palloseura. ===Pudotuspelit=== ==== Välierät ==== Pieksämäen NMKY – Rantaperkiön Isku PNMKY Isku 3–0 15-10 , 15-8 , 15-4 Isku PNMKY 3–1 15-13 , 15-10 , 12-15 , 15-13 PNMKY Isku 3–0 15-5 , 15-3 , 15-3 Isku PNMKY 2–3 15-11 , 13-15 , 11-15 , 15-12 , 9-15 PNMKY loppuotteluun voitoin 3-1. Loimu-79 – Salon Viesti Loimu Viesti 3–0 16-14 , 15-12 , 15-11 Viesti Loimu 2–3 15-10 , 10-15 , 8-15 , 16-14 , 13-15 Loimu Viesti 3–0 15-9 , 15-5 , 15-10 Loimu loppuotteluun voitoin 3-0. ==== Loppuottelut ==== Pieksämäen NMKY – Loimu-79 PNMKY Loimu 3–0 15-7 , 15-11 , 15-6 Loimu PNMKY 3–2 15-12 , 7-15 , 11-15 , 17-15 , 16-14 PNMKY Loimu 3–0 15-2 , 15-8 , 15-9 Loimu PNMKY 0–3 19-21 , 5-15 , 14-16 Pieksämäen NMKY Suomen mestari voitoin 3-1. Mestarit: Jouko Juvonen, Reino Kosonen, Pekka Liukkonen, Olli Nenonen, Jouni Parkkali, Erkki Roivainen Matti Rotinen, Jukka Savio, Otto Sivonen, Jarmo Tikkanen, Ahti Toivanen. Valmentaja Reino Kosonen. ==== Pronssiottelut ==== Salon Viesti – Rantaperkiön Isku Viesti Isku 0–3 2-15 , 6-15 , 9-15 Isku Viesti 3–0 15-6 , 15-8 , 15-5 Rantaperkiön Iskulle SM-pronssia voitoin 2-0. ==Lähteet== * Urheilumme Kasvot 12, sivu 83 * Rauno Liimatainen: Suuri Lentopalloteos II, sivu 296 (ISBN 951-96062-1-1) Luokka:Lentopallon SM-liiga-kaudet Luokka:Vuoden 1980 lentopallo Luokka:Vuoden 1981 lentopallo
Karheahelokki

Karheahelokki (Oenothera depressa) on helokkien sukuun kuuluva laji, jota esiintyy Pohjois-Amerikassa. Se on kaksivuotinen, joskus yksivuotinen ruoho, joka voi kasvaa 1,5 metriä korkeksi. Alimpien varsilehtien lapa on vastapuikea ja poimuinen tai litteä. Kukkien tukilehdet ovat poimuisia. Kukinto on harsu, pitkä tähkämäinen terttu. Hedelmä on nelilokeroinen pohjuskota, joka lajilla on usein punaisehko. == Lähteet == * Hämet-Ahti, Leena, Suominen, Juha, Ulvinen, Tauno & Uotila, Pertti (toim.) 1998: Retkeilykasvio, 4. uudistettu painos, 656 s. Luonnontieteellisen keskusmuseon kasvimuseo. Helsinki. == Aiheesta muualla == * Kasviatlas 2020: Karheahelokin levinneisyys Suomessa. Luokka:Helokit
Norja kesäolympialaisissa 2012

Norja osallistui Lontoon kesäolympialaisiin 2012 66 urheilijan joukkueella, jotka kilpailivat 14 eri lajissa. Avajaisissa Norjan lippua kantoi Mira Verås Larsen ja päättäjäisissä Eirik Verås Larsen. Mitalitilastossa Norja oli sijalla 35 keräten neljä mitalia (kaksi kultaa, yksi hopea, yksi pronssi). == Mitalistit == Mitali Mitalisti Laji Tapahtuma Kulta naisten käsipallomaajoukkue Käsipallo Naisten turnaus Kulta Eirik Verås Larsen Melonta Hopea Bartosz Piasecki Miekkailu Pronssi Alexander Kristoff Pyöräily Maantieajo == Lähteet == * London 2012 - Norway Luokka:Valtiot kesäolympialaisissa 2012 kesäolympialaisissa 2012
Argeș (joki)

Argeș () on Tonavan sivujoki Etelä-Romaniassa. Joki saa alkunsa Făgărașvuoristosta, missä siihen liittyy kaksi sivujokea, Buda ja Capra. Joen yläjuoksulla sijaitsee Vidrarun pato, joka muodostaa Vidrarun tekojärven. Joki ohittaa Piteștin kaupungin ja virtaa edelleen etelään, kunnes se laskee Tonavaan Călărașin piirikunnassa, Munteniassa. ==Historia== Joen nimen alkuperän uskotaan tulevan Antiikin Kreikan sanasta Ὀρδησσός Ordessus, jota historioitsija Herodotos oli käyttänyt.Gheorghe I. Brătianu, Une énigme et un miracle historique: le peuple roumain, Editura Ştiinţifică şi Enciclopedică, Bukarest, 1989, s.138 (romaniaksi) Jotkut uskovat, että nimi tulee daakialaisen hallitsijan Burebistan perustamasta Daakian pääkaupungista Argedavasta. ==Vesivoima== Argeșia ja sen sivujokia käytetään vesivoiman tuottamiseen. Hidroelectoroca.ro (viitattu 30.9.2012) (englanniksi) Joen varrella on useita patoja, tekojärviä, tunneleita ja voimalaitoksia. hydrop.pub.ro (viitattu 30.9.2012) (romaniaksi) Joesta tehtyjä tekojärviä ovat Vidraru, Oiești, Cerbureni, Curtea de Argeș, Zigoneni, Merișani, Budeasa, Bascov, Pitești, Călinești, Zăvoiu, Ogrezeni ja Mihăilești. rowater.ro (viitattu 30.9.2012) (romaniaksi) ==Katso myös== * Poenarin linna * Romanian piirikunnat == Lähteet == Luokka:Romanian joet Luokka:Tonavan vesistö
Rosia Bay

Rosia Bay on lahti lähellä Gibraltarin eteläkärkeä, niemen lounaispuolella. Se on Gibraltarin alueen ainoa luonnonsatama. Lahtea suojelee Parson's Lodgen linnoitus.Parsons Lodge Gibraltar Official Tourism Website Brittilaivastolla oli pitkään lahdella varustelutelakka, jossa sen laivoihin lastattiin juomavettä ja muonavaroja. Sinne rakennettiin amiraali Nelsonin laivastoa varten suuret vesisäiliöt, jotka päätettiin purkaa vuonna 2006. Säiliöihin kerättiin telakan rakennusten katoilta valunut vesi, joka säilöttiin hermeettisesti maanalaisiin säiliöihin, joista se voitiin tankata laivojen juomavesitankkeihin painovoiman avulla. Nykyisin lahdella on uimaranta ja kahviloita, jotka houkuttelevat matkailijoita. Luonnonrannan lisäksi sinne onkaivettu kaksi uima-allasta. Nelsons Anchorage -museossa näkee paikan, jossa Horatio Nelsonin ruumis tuotiin maihin Trafalgarin taistelun jälkeen. Juorujen mukaan hänen ruumiinsa oli säilötty rommitynnyriin, ja se vaihdettiin täällä toisenlaiseen alkoholiin. Britannian kuninkaallinen laivasto on aina kiistänyt tämänsuuntaiset huhut. == Lähteet == == Aiheesta muualla == Luokka:Gibraltarin maantiede
HMS Campanula

HMS Campanula (viirinumerot M18 ja K18) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 Fleming and Fergusonilta Paisleystä, missä köli laskettiin vielä samana vuonna 26. lokakuuta. Alus laskettiin vesille 23. toukokuuta 1940 ja valmistui vielä saman vuoden aikana 6. syyskuuta.Friedman, Norman s. 340 == Palvelus == Alus myytiin romutettavaksi Clayton and Davielle, jonka romuttamolle Dunstaniin se saapui 21. elokuuta 1947.uboat.net – HMS Campanula == Päälliköt == Aluksen päälliköt olivat: *Richard Vere Essex Case elokuu 1940 – 15. tammikuuta 1942 *Walter Hine 15. tammikuuta – 26. marraskuuta 1942 *Benjamin Andrew Rogers 26. marraskuuta 1942 – 16. elokuuta 1943 *Trevor Walton Lewis 16. elokuuta – 1. marraskuuta 1943 *Jan Bull 1. marraskuuta 1943 – 9. heinäkuuta 1944 *Hugh Patrick Davies 9. heinäkuuta 1944 – 1945 ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:Fleming and Ferguson
HMS Asphodel

HMS Asphodel (viirinumerot M36 ja K56) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa. == Valmistus == Alus tilattiin 25. heinäkuuta 1939 työnumerolla J1034 George Brown and Companyltä Greenockista, missä köli laskettiin vielä samana vuonna 20. lokakuuta. Alus laskettiin vesille 25. toukokuuta 1940 ja valmistui vielä saman vuoden aikana 11. syyskuuta.Friedman, Norman s. 339 == Palvelus == Saksan laivaston sukellusvene U-575 hyökkäsi 10. maaliskuuta 1944 saattueen SL-150 kimppuun. Torpedot osuivat Asphodeliin, joka upposi vieden mukanaan koko miehistönsä viittä lukuun ottamatta. HMS Clover pelasti eloonjääneet.Uboat.net – HMS Asphodel == Päälliköt == Aluksen päälliköinä olivat: *Kenneth Warden Stewart 14. elokuuta 1940 – 6. syyskuuta 1942 *Henry Patterson Carse 6. syyskuuta – 1. helmikuuta 1944 *Michael Albert Halliday 1. helmikuuta – 10. maaliskuuta 1944 ==Lähteet== * * * === Viitteet === Luokka:Kuninkaallisen laivaston Flower-luokan korvetit Luokka:Yhdistyneen kuningaskunnan toisen maailmansodan korvetit Luokka:George Brown and Company